

### Факултет „Международна икономика и администрация“

Kатедра "Компютърни науки"

**НАСОКИ**

**за подготовка и защита на магистърска теза**

за студентите от магистърски програми

### от професионално направление

„Информатика и компютърни науки“

**2023**

**СРОКОВЕ И ПРОЦЕДУРИ**

#### Срокове

###### Най-късно 45 дни преди дипломната защита

подаване на заявление за избор на тема и научен ръководител (на е-мейл на секретаря на катедрата – galina.peneva@vfu.bg)

###### Най-късно един месец преди дипломната защита

подаване на заявление за допускане до защита, декларация за оригиналност (на е-мейл на секретаря на катедрата – galina.peneva@vfu.bg)

#### Дата за защита

Графиците за защити по факултети са обявени са на сайта на ВСУ, в секция „Държавни изпити и дипломни работи“

#### Предаване

###### До 3 седмици преди защитата

Катедреният съвет избира рецензент, който подготвя рецензията**.**

Рецензията се изпраща и на дипломанта.

#### Плащане на такса за дипломиране

**С подаване на заявлението за допускане до дипломна защита трябва да се прикачи и платежен документ**

# МАГИСТЪРСКА ТЕЗА

#### Какво предава студента?

* + Текст на магистърската теза – 1 бр., подвързана с меки корици и спирала
  + Резюме на магистърската теза – 3 бр., в папки
  + Текст на разработката на .pdf и софтуерното приложение или съществена част от него (CD/DVD или др.)
  + Писмо за внедряване (ако магистърската теза е разработвана по поръчка на фирма)
  + Становище за разработката от фирма или експерт
  + Ръководство за потребителя (ако е необходимо)
  + Тестов акаунт за достъп (ако е необходимо)
  + Документ за съавторство (ако магистърската теза е разработвана в екип)

#### Къде предава студентът разработката си?

На секретаря на магистърската програма

# Какво трябва да включва текста на магистърската теза?

###### Заглавна страница, съдържаща следната информация:

Варненски свободен университет „Черноризец Храбър“

лого на университета (уверете се, че използвате актуалното лого) Факултет „Международна икономика и администрация“

Катедра „Компютърни науки“ Магистърска теза

Тема на магистърската теза на български **и на английски език**

Име на студента, специалност, факултетен номер Научен ръководител и (ако има) консултант

гр. Варна, година

Необходимо е да има подпис на студента и на научния ръководител на заглавната страница.

Заб.: Не се слага в рамка текста

###### Съдържание

Списък от заглавията на отделните глави, части, приложения със съответстващите им номера на страници

###### Тематични области

Студентите от различните специалности имат различни изисквания към тематичните области на разработките. Предоставен е списък с тематични области, от които студентът и ръководителят формулират конкретна тема.

###### Увод

Кратко въведение в темата и описание на структурата на магистърската теза. Тук се изяснява какъв е проблемът, който се решава и какво е решението, което се предлага. Кратко, в няколко абзаца, се формулира:

* + Актуалността и значимостта на темата;
  + В отговор на каква потребност се прави разработката и кои биха били потенциалните заинтересовани страни от това решение;
  + Каква е основната цел, която студентът си е поставил и какви задачи трябва да изпълни, за да я постигне (кои са етапите на решаване на проблема).

###### Изложение

За магистърски тези от областите електронна търговия, уеб услуги и приложения, социален софтуер, семантични мрежи, интерактивни интерфейси, визуализация на данни:

1. Глава – анализ на съществуващи технологични решения за разглеждания проблем. И ако съществуват – анализ на подобни продукти и алтернативи – предимства и недостатъци
2. Глава – анализ на проблема, избор на съответната технология, проектиране на решението
3. Глава – реализация – описание на съществените етапи от реализацията и готовия продукт

За магистърски тези от областите оптимизиране на уеб сайтове, редизайн на уеб сайтове, разработка на библиотеки, софтуерни практики, анализи на данни и извличане на знания от данни:

1. Глава – анализ на теоретичната основа на поставения проблем – например методи за оптимизация, методика за оценка на сайтове, използване на шаблони и библиотеки при проектирането и специфични технологични средства – инструменти за анализ и оценка, езици и др.
2. Глава – приложение на описаните методи и инструменти за анализ на съществуващото решение – оценка на сайта, съпоставка на различни съществуващи решения по темата, например сайтове на подобна тема и решения за промяна
3. Глава – представяне на новото решение – реализация

###### Заключение

Поглед назад към извършената работа, критична самооценка за постигането на целта, изпълнени задачи, срещнати трудности и решени проблеми, насоки за възможно развитие на работата и др.

###### Използвана литература

Списък от публикации (автор, година, заглавие, издателство), както и интернет адреси на основните източници, използвани при подготовката на магистърската теза.

Всяко заглавие, включено в този списък, трябва да бъде цитирано поне веднъж в текста на дипломната работа, като тези препратки трябва да бъдат смислени - в подкрепа на изложението и в съответствие със съдържанието на източника.

Примери за цитиране в текста на дипломната работа: … Съвременното дистанционно обучение предполага "осъществяване на връзка между хора и ресурси с помощта на комуникационни технологии за цели, свързани с обучението" (Иванова, 1996, стр. 17) … … Според някои автори (Петрова, 1995; Николов, 1993) … Според някои автори [2], [4]

###### Приложения

Тук могат да се включат текстове на програми, разпечатки, диаграми, и др.

###### Резюме на магистърската теза

Резюмето е от 3 до 5 страници с основните елементи от разработката.

###### Изисквания за обема и типографското оформление

1. **Обем на магистърската теза** - Обемът на магистърската теза е 50-80 страници А4, форматирани с шрифт Times New Roman, размер на шрифта 14, междуредие 1,5.
2. **Използване на чуждоезични термини** - Ако в дипломната работа са използвани преведени на български език чуждоезични термини, тяхното оригинално наименование се посочва в скоби.
3. **Стил на изложението** - Стилът на изложението в дипломната работа е академичен, без използване на жаргонни думи. Текстът не трябва да съдържа правописни и пунктуационни грешки.
4. **Други изисквания** - Страниците, фигурите и таблиците се номерират и озаглавяват. При първо използване на съкращение в скоби се посочва пълното му название. Може да се приложи списък с термини и съкращения.

Електронна поща за допълнителни въпроси – [cse@vfu.bg](mailto:cse@vfu.bg)



Образец на заглавна страница:

**ВАРНЕНСКИ СВОБОДЕН УНИВЕРСИТЕТ**

# „ЧЕРНОРИЗЕЦ ХРАБЪР”

##### ФАКУЛТЕТ

„МЕЖДУНАРОДНА ИКОНОМИКА И АДМИНИСТРАЦИЯ” КАТЕДРА „ИНФОРМАТИКА”

##### МАГИСТЪРСКА ПРОГРАМА „СОФТУЕРНО ИНЖЕНЕРСТВО”

**МАГИСТЪРСКА ТЕЗА**

на тема:

*............................................................................*

*.*

## (наименование на темата на български език)

*............................................................................*

## (наименование на темата на английски език)

#### Дипломант: Научен ръководител:

*Иван Иванов доц. д-р Евгения Ракитина*

***Ф.№ 09104035***

##### гр. Варна 2019 г.